Ence

Ence eSports (tyyliltynä ENCE) on suomalainen e-urheiluorganisaatio, joka aloitti toimintansa huhtikuussa 2013. Encellä on joukkueet Counter-Strike 2-, Hearthstone- ja NHL 21 -peleissä. Huhtikuussa 2019 Ence oli Suomen suosituin elektronisen urheilun seura HAVUn ja Team Gigantin edellä.

ENCE on ottanut nimensä kreikkalaisen mytologian jättiläissoturi Enkeladokselta.

 Joukkueet ja pelaajat 
Vuosina 2013–2014 ENCE oli mukana peleissä CS:GO, Starcraft 2 ja Tekken Tag 2. ENCE lakkautti toimintansa kesäkuussa 2014, mutta ilmoitti takaisinpaluustaan tammikuussa 2016. Huhtikuussa 2016 ENCE uudelleenperusti CS:GO- ja Starcraft 2 -kokoonpanonsa. Vuosina 2016–2017 ENCE lisäsi pelivalikoimaansa Hearthstonen ja Rainbow Six: Siegen. Vuonna 2019 ENCE perusti PlayerUnknown’s Battlegrounds -joukkueen. 

 Counter-Strike: Global Offensive 
 2018–2019: Uusi joukkue ja historiallinen voittokulku 
Maaliskuussa 2018 ENCE ilmoitti tehneensä kahden vuoden sopimuksen Aleksi ”allu” Jallin kanssa ja palaavansa Counter-Strike: Global Offensive -pelin pariin. Huhtikuussa ENCE julkisti lopullisen kokoonpanonsa johon kuuluivat Jallin lisäksi Sami ”xSeveN” Laasanen, Aleksi ”Aleksib” Virolainen, Jani ”Aerial” Jussila sekä vasta 16-vuotias Jere ”Sergej” Salo.

Joukkueella oli aluksi erittäin vaikeaa, mutta lokakuussa 2018 ENCE yllätti voittamalla StarSeries & i-League CS:GO -turnauksen kuudennen kauden netoten noin 120 000 euroa voittopotista. Joulukuussa ENCE jatkoi nousukiitoaan ja voitti Dreamhack Open Winter 2018 -tapahtuman.

Tammikuussa ENCE jatkoi voittokulkuaan ja voitti Katowicessä pidetyn karsintaturnauksen,josta palkintona oli suora paikka seuraavaan Major-turnaukseen.

Helmikuussa ENCE eteni IEM Katowice Major -turnauksen haastaja-lohkovaiheesta jatkoon kolmella voitolla ja yhdellä tappiolla. Helmikuun lopussa pelit jatkuivat Katowicessä ja ENCE hävisi kaksi ensimmäistä otteluaan legenda-lohkovaiheessa ja oli täten yhden tappion päässä kotimatkasta. ENCE kuitenkin onnistui kääntämään kurssinsa ja lopulta eteni pudotuspeleihin kolmen peräkkäisen voiton turvin. Kyseessä oli ensimmäinen kerta, kun suomalainen Counter Strike:Global Offensive -joukkue pääsee Major-tason turnauksen pudotuspeleihin.

Pudotuspeleissä ENCE jatkoi historiallista kulkuaan, kun se voitti ensin puolivälierissä silloisen maailmanlistan toista sijaa pitäneen Team Liquidin luvuin 2–0. Välierissä vastaan asettui maailmanlistan kolmannella sijalla ollut NaVi, joka myös kaatui historiallisesti luvuin 2–1. Näin ollen ENCE:stä tuli myös ensimmäinen suomalaisjoukkue, joka on koskaan päässyt Major-turnauksen loppuotteluun. Voitto NaVi:sta aiheutti kansainvälisesti suurta mediahuomiota ja ENCE:n fanituotteet loppuunmyytiin turnauspaikalla. Myös esimerkiksi Yle noteerasi ENCE:n voiton mainiten sen Urheiluruudussa. Yle myös hehkutti voittoa sivuillaan otsikolla "Kaikkien aikojen temppu!". Finaalissa ENCE taipui tanskalaiselle Astraliksille 2–0 ja nappasi täten hopeaa.

 2020–: Kokoonpanomuutoksia ja epäonnistumisia 
ENCE ilmoitti 23. elokuuta 2019 siirtävänsä Aleksi ”Aleksib” Virolaisen pois aktiivisesta kokoonpanosta ja korvaavansa hänet Miikka ”suNny” Kempillä. Muutosta perusteltiin joukkueen sisäisellä dynamiikalla. Yllättävä kokoonpanomuutos oli yksi Counter Strike -vuoden suurimpia uutisia sekä Suomessa että maailmalla. 

Muutoksen jälkeen ENCE:n tulokset heikkenivät merkittävästi ja joukkue putosi HLTV:n ylläpitämässä maailmanrankingissä siirron jälkeen sijalta viisi sijalle 24. Virolaisen uusi seura OG sen sijaan menestyi ja ohitti ENCE:n listauksessa helmikuussa 2020.

Huhtikuussa 2020 seura ilmoitti tehneensä sopimuksen Elias ”Jamppi” Olkkosen kanssa kahdeksi vuodeksi. Olkkonen oli sopimuksentekohetkellä pelikiellossa korkeimman tasoluokan kilpailuista, mutta seura kertoi luottavansa siihen, että Olkkosen pelikielto saadaan kumottua kohtuullisen ajan kuluessa. Sami ”xseveN” Laasanen pelaa joukkueessa niissä kilpailuissa, joihin Olkkonen ei voi osallistua. 

Syyskuussa joukkueen valmentaja Slaava Räsänen sai 16 kuukauden toimitsijakiellon. Räsänen oli vuonna 2017 käyttänyt pelissä ollutta ohjelmointivirhettä hyväksi saaden huomaamatta tietoa vastustajien sijainnista pelissä. Toimitsijakiellon seurauksena Räsänen siirrettiin valmentajan roolista asiantuntijaksi. 

Lokakuussa Jani Jussila ilmoitti jättävänsä ENCE:n pelaavan kokoonpanon välittömästi henkilökohtaisista syistä johtuen. Marraskuun alussa ENCE ilmoitti hankkineensa HAVU:sta  Joonas ”Doto” Forssin korvaajaksi Jussilalle, sekä Eetu ”sAw” Sahan joukkueen uudeksi päävalmentajaksi. Vain muutaman viikon päästä Jere Salo ilmoitti myös jättävänsä ENCE:n pelaavan kokoonpanon välittömästi motivaatio-ongelmiin vedoten. Täten vuoden 2018 Major-finaaliin yltäneestä joukkueesta on jäljellä enää Aleksi Jalli. 

Joulukuussa ENCE joutui kohun keskelle, kun seuran marraskuussa jättänyt Jere Salo ja pelaaja Miikka Kemppi julkaisivat viestipalvelu Twitterissä erilaisia syytöksiä joukkueen kapteenia Aleksi Jallia kohtaan. Salo totesi, ettei Jalli ole niin ”simppeli ja harmiton persoona miltä hän vaikuttaa” ja totesi myös, että sille on syynsä, miksi Jalli on ainoa, joka on jäljellä joukkueen alkuperäisestä vuonna 2018 hankitusta kokoonpanosta. Kemppi jakoi Salon viestiä ja totesi, että ihmisten tulee saada tietää totuus joko nyt tai ei koskaan. Myöhemmin Kemppi totesi, että hän tuntee olonsa petetyksi, koska Jalli ei voinut kertoa koko totuutta siitä, miksi Kemppi oli nostettu joukkueen pelinsisäiseksi johtajaksi. Kemppi myös totesi olevansa surullinen, koska piti Jallia läheisenä ystävänä useiden vuosien ajan.

ENCE julkaisi kohusta oman tiedotteensa, jossa se kertoi käsittelevänsä tilanetta joukkueen sisäisesti. ENCE myös myönsi ottavansa kaiken vastuun siitä, etteivät he organisaationa ymmärtäneet, kuinka vakavia joukkueen sisäiset ongelmat olivat. 

Joulukuun 17. päivä suomalainen HAVU ilmoitti hankkineensa Jussilan ENCE:stä. Jussilan uusi sopimus astuu voimaan 1. tammikuuta 2021. Samalla HAVU ilmoitti, että Laasasen lainasopimus ENCE:n kanssa on purettu, eikä Laasanen täten enää pelaisi Major-tapahtumia pelikiellossa olevan Olkkosen tilalla. Joulukuun 22. päivä kokoonpanomuutokset jatkuivat, kun joukkue ilmoitti siirtävänsä Miikka Kempin aloittavasta kokoonpanosta "osapuolten yhteisessä päätöksessä" sivuun. Samalla Kempin ilmoitettiin olevan vapaa etsimään uutta seuraa itselleen.

Tammikuussa 2021 ENCE ilmoitti, että joukkueen asiantuntijan Slaava Räsäsen sopimus oli purettu yhteisymmärryksessä. Räsänen oli syyskuussa saanut 16 kuukauden toimitsijakiellon, mikä vaikeutti Räsäsen työntekoa.

21. tammikuuta 2021 ENCE julkisti uuden kokoonpanonsa. Vanhasta kokoonpanosta Elias Olkkonen siirrettiin penkille ja uusina hankintoina saapuivat puolalainen Paweł ”dycha” Dycha, tanskalainen Marco ”Snappi” Pfeiffer ja israelilainen Lotan ”Spinx” Giladi. Näin ollen ensimmäistä kertaa ENCE:n historiassa ENCE:n kokoonpanon enemmistö on ulkomaalaisia pelaajia. Samalla ENCE myös ilmoitti, että se on tehnyt koko vuoden kestävän sopimuksen Tuomas ”Saddyx” Louhimaan kanssa. Louhimaata ei kuitenkaan aiota pitää ENCE:ssä vaan Louhimaa asetettiin suoraan siirtolistalle. Lisäksi Ville ”WILLFEEL” Merinen hankittiin joukkueen suorituskykyvalmentajaksi.

Nimi ja kansallisuusRooliLiittyi 
joukkueeseenNeityuRyan AubryAnkkuripelaaja24. lokakuuta 2024gla1veLukas RossanderPelinsisäinen johtaja23. marraskuuta 2023xKacperskyKacper GabaraEntrypelaaja24. lokakuuta 2024SdyViktor OrudzhevKivääripelaaja24. toukokuuta 2024PodiPaavo HeiskanenTarkka-ampuja24. toukokuuta 2024enkay JNiclas KrumhornValmentaja9. syyskuuta 2024

+Penkitetyt pelaajatNimiRooliAstui sivuunSyyvaldeVlademar Vangså kivääripelaaja14.2.2023Korvattiin toisella pelaajalla
+Entiset pelaajatNimiRooliAikavälihadesOlek MiskiewiczTarkka-ampuja, kivääripelaaja17.6.2021–5.8.2022SpinxLotan GiladiKivääripelaaja21.1.2021–15.8.2022dotoJoonas ForssKivääripelaaja5.11.2020–7.1.2021alluAleksi JalliTarkka-ampuja12.3.2018–3.8.2022AleksibAleksi VirolainenPelinsisäinen johtaja4.4.2018–5.9.2019xseveNSami LaasanenTukipelaaja, kivääripelaaja4.4.2018–7.8.2020AerialJani JussilaKärkihyökkääjä4.4.2018–31.12.2020suNnyMiikka KemppiPelinsisäinen johtaja, kärkihyökkääjä22.12.2020–19.2.2021JamppiElias OlkkonenTarkka-ampuja21.4.2020–25.2.2021sergejJere SaloKivääripelaaja4.4.2018–17.11.2020SADDYXTuomas LouhimaaKivääripelaaja21.1.2021–8.4.2021 

 Starcraft 2 
NimiAloitusJoona ”Serral” Sotala4.10.2016

 Hearthstone 

NimiAloitusAntti ”Kufdon” Lammi9.6.2016Mika ”Creapz” Tuovila14.10.2016Robin ”NoRage” Sjölund22.9.2018

 Playerunknown’s BattleGrounds 
NimiRooliLiittyi joukkueeseenMiseMiska MalkamäkiAloittaja31.8.2022NOOKIEJoona NärvänenAloittaja16.2.2022SkaVSami VaaralaAloittaja31.8.2022SKUIJKESaku SajakoskiAloittaja5.3.2019

+Entiset pelaajatNimiRooliAikavälimiikazMiika KinnunenAloittaja5.3.2019–2.12.2019TRYFFELIAki MinkkinenAloittaja5.3.2019–2.12.2019D1gg3r1Daniel LuusuaAloittaja2.12.2019–16.2.2022TiikzuOlli SaarikoskiAloittajaRustanmarMiro RuotsiAloittaja

 Rainbow Six: Siege 
Rainbow Six -pelitoiminta päättyi helmikuussa 2019, kun pelaajien sopimuksia ei uusittu. Koko joukkue liittyi saksalaiseen Mousesportsiin pian sopimusten umpeuduttua.
+Entiset pelaajatNimiAikaväliAleksi ”UUNO” Työppönen21.12.2017 – 28.11.2018Ville ”Sha77e” Palola5.7.2017 – 13.2.2019Niklas ”Willkey” Ojalainen5.7.2017 – 13.2.2019Jouni ”Bounssi” Salo5.7.2017 – 13.2.2019Santino ”Gomfi” de Meulenaere30.5.2018 – 13.2.2019Alex ”SlebbeN” Nordlund28.11.2018 – 13.2.2019

 NHL 2021 
Elokuussa 2020 ENCE laajensi toimintaansa hankkimalla vuoden sopimuksella Erik ”EKI” Tammenpään. Lokakuussa ENCE ilmoitti ryhtyneensä yhteistyöhön Tapparan kanssa, ja näin ollen Tammenpää edusti Tapparaa vuoden 2020 eLiiga-kaudella. Joulukuussa pelatussa finaalissa Tappara ja Tammenpää voitti Jukurit 3–2 paras viidestä sarjassa ja Tammenpäästä tuli täten historian ensimmäinen eLiiga-voittaja.  

+PelaajatNimiLiittyi joukkueeseenErik ”EKI” Tammenpää19.8.2020

 Saavutukset 

IEM – Chicago: Hopeaa
BLAST Pro Series: Madrid 2019: Kultaa
IEM Major Championship – Katowice 2019: Hopeaa
Assembly Winter 2019: Kultaa
IEM Europe Minor Championship – Katowice 2019: Kultaa
DreamHack Open Winter 2018: Kultaa
Assembly GameXpo 2018: Kultaa
StarSeries & i-League season 6: Kultaa 
DreamHack Open Montreal 2018: Hopeaa
Assembly Summer 2018, ASUS ROG SM-kisat: Kultaa
IeSF World Championship 2016: Kultaa
Operation: Kinguin #2 2016: Kultaa
CS:GO Asia Championships 2019: Hopeaa

 Talous 

Vuonna 2016 ENCE:n tehdessä paluun, sen liikevaihto oli 300 000 euroa ja tilikauden tulos 25 000 euroa. 2017 ENCE:n liikevaihto laski 200 000 euroon, ollen voitollinen 5 000 euroa.

Seuraavana vuonna ENCE:n Counter-Strike: Global Offensive -kokoonpanon menestyttyä myös seuran talous ponnahti kovaan nousuun. Vuoden 2018 liikevaihto oli lopulta miljoona euroa. Voittoa organisaatio teki 88 000 euroa. Vuonna 2019 kasvu jatkui ja vuoden 2019 lopullinen liikevaihto oli 2,7 miljoonaa euroa ja liikevoitto 90 000 euroa. Vuoden 2019 lopussa ENCE työllisti täysipäiväisesti 17 ihmistä.

 Lähteet 

 Aiheesta muualla 
 Docstop: Inside ENCE -dokumenttielokuva Yle Areenassa

Luokka:Suomalaiset elektronisen urheilun seurat
Luokka:Helsinkiläiset urheiluseurat
Luokka:Vuonna 2013 perustetut urheiluseurat